I Sydkorea fængsles Jehovas Vidner på grund af deres tro
Jehovas Vidner har været aktive i Sydkorea i mere end 100 år og nyder gavn af at der er religionsfrihed. Den gælder dog ikke for dem der af samvittighedsgrunde nægter at udføre militærtjeneste. Siden Koreakrigen og frem til i dag har Sydkorea skånselsløst retsforfulgt unge mandlige Jehovas Vidner der nægter at udføre militærtjeneste, og myndighederne har ikke sørget for nogen alternativ løsning på problemet. Hvad har det ført til? Sydkorea har idømt flere end 19.000 Jehovas Vidner mere end 36.000 års fængsel tilsammen for at nægte at udføre militærtjeneste.
Det internationale syn på retten til samvittighedsnægtelse
FN’s Menneskerettighedskomité (CCPR), der fører tilsyn med overholdelsen af den internationale konvention om borgerlige og politiske rettigheder (ICCPR), har enstemmigt afgjort at Sydkorea * krænker samvittighedsnægteres rettigheder ved at dømme og fængsle dem. For nylig, den 14. januar 2015, offentliggjorde CCPR sin femte afgørelse mod Sydkorea i denne sag. Afgørelsen, der involverer 50 Vidner som er blevet fængslet, gentog tidligere kendelser om at Sydkorea har krænket deres ret til “tanke-, samvittigheds- og religionsfrihed”. Den konkluderede også at myndighederne gjorde sig skyldige i “vilkårlig fængsling” når de straffede mænd der udøvede en rettighed garanteret af ICCPR, med fængsel.
Efter at have gennemgået alt vedrørende Sydkoreas menneskerettighedsforhold, godkendte CCPR den 3. november 2015 sine afsluttende betragtninger. CCPR opfordrede myndighederne til at løslade alle samvittighedsnægtere, rense deres straffeattest og yde dem en passende erstatning samt indføre lovgivning der giver rum for alternativ civil tjeneste. CCPR erklærede at myndighederne “desuden fuldt ud bør implementere det [CCPR] indtil nu har meddelt”.
Holdningen i Sydkorea
Der er et stigende indenrigspolitisk pres på regeringen for at indføre lovgivning der giver rum for en ordning for alternativ civil tjeneste for samvittighedsnægtere. Dommere ved distriktsdomstolene har erklæret ni Jehovas Vidner der nægter militærtjeneste af samvittighedsgrunde, ikke skyldige i at unddrage sig værnepligt. Flere distriktsdomstole har henvist sager til forfatningsdomstolen, og den 9. juli 2015 holdt denne en høring for at undersøge hvorvidt myndighedernes manglende anerkendelse af samvittighedsnægteres rettigheder er i overensstemmelse med forfatningen. Retten er to gange tidligere, i 2004 og 2011, nået til den afgørelse at den manglende anerkendelse af retten til militærnægtelse af samvittighedsgrunde i loven om værnepligt ikke var i strid med forfatningen. Der forventes en snarlig afgørelse.
Sun-woo Kim på 22 år og hans tvillingebror, Hyun-woo, blev indkaldt til retten af to forskellige dommere i december 2016. Under retssagen forklarede Sun-woo at hans beslutning om at nægte militærtjeneste var baseret på hans bibeloplærte samvittighed som et af Jehovas Vidner. Han sagde at han gerne ville yde samfundstjeneste hvis der blev iværksat et program for alternativ, civil tjeneste. Han blev indsat i Pusan-fængslet den 23. december 2016. Retten dømte derimod hans bror ikkeskyldig, hvilket anklageren appellerede. Da Sun-woo hørte om nyheden i fængslet, sagde han: “Jeg var virkelig glad for den positive dom. Jehovas Vidner hører ikke hjemme i fængsel.”
Klik på linket herunder for at se en liste over alle Jehovas Vidner der sidder fængslet i Sydkorea på grund af deres tro.
Fængslet på grund af deres tro – Sydkorea (pdf)
I alt afsoner 393 Jehvoas Vidner en fængselsdom fordi de af samvittighedsgrunde nægter militærtjeneste.
CCPR godkender sine afsluttende betragtninger og opfordrer Sydkorea til at indføre en ordning for alternativ civil tjeneste.
Forfatningsdomstolen behandler sagen om hvorvidt visse dele af loven om værnepligt er i strid med forfatningen.
CCPR fastslår at Sydkorea har brudt artikel 18 (retten til tanke-, samvittigheds- og religionsfrihed) og artikel 9 (der forbyder vilkårlig fængsling) i ICCPR ved at afvise 50 Jehovas Vidners ret til af samvittighedsgrunde at nægte militærtjeneste og fængsle dem.
Der er 28 sager om militærnægtelse af samvittighedsgrunde ved forfatningsdomstolen som endnu ikke er taget op; 618 mænd sidder fængslet.
Præsidenten giver et særligt amnesti og prøveløslader 100 Jehovas Vidner der er indsat fordi de af samvittighedsgrunde nægter militærtjeneste, og det forkorter deres straf med en til to måneder; den 31. januar sidder 513 mænd fængslet.
I alt er 599 Jehovas Vidner tilbageholdt fordi de af samvittighedsgrunde nægter militærtjeneste.
Halvfjerds procent af de fængslede Jehovas Vidner bliver adskilt fra andre indsatte og kommer til at dele celle med trosfæller.
CCPR fastslår at Sydkorea har brudt artikel 18 (retten til tanke-, samvittigheds- og religionsfrihed) i ICCPR ved at afvise 388 Jehovas Vidners ret til af samvittighedsgrunde at nægte militærtjeneste.
Forfatningsdomstolen afgør at den lovgivning der straffer dem der af samvittighedsgrunde nægter militærtjeneste, ikke er i strid med Sydkoreas forfatning.
CCPR fastslår at Sydkorea har brudt artikel 18 i ICCPR ved at nægte 100 Jehovas Vidner retten til af samvittighedsgrunde at nægte militærtjeneste.
En sydkoreansk kommission der undersøger mistænkelige dødsfald i militæret, frigiver en rapport der bekræfter at myndighederne i perioden 1975 til 1985 var ansvarlige for at fem unge Jehovas Vidner døde mens de var fængslet for af samvittighedsgrunde at nægte militærtjeneste.
Sydkorea tilsidesætter en plan om at indføre alternativ civil tjeneste for dem der nægter militærtjeneste af samvittighedsgrunde.
Sydkoreas forsvarsministerium offentliggør en plan for at tillade dem der nægter militærtjeneste af religiøse årsager, at udføre alternativ civil tjeneste og lover at revidere lovene om værnepligt og militærtjeneste.
CCPR fastslår at Sydkorea har brudt artikel 18 i ICCPR ved at afvise to Jehovas Vidners ret til af samvittighedsgrunde at nægte militærtjeneste.
Forfatningsdomstolen fastholder at loven der straffer dem der af samvittighedsgrunde nægter militærtjeneste, er i overensstemmelse med forfatningen.
Administrationskontoret for militærpersonel indstiller tvungen indskrivning, og fængselsstraffene reduceres fra de obligatoriske tre år til halvandet år.
Kim, Young-geun dør som følge af umenneskelige voldshandlinger begået af militæret mens han er fængslet for at nægte militærtjeneste af samvittighedsgrunde.
Kim, Sun-tae dør som følge af umenneskelige voldshandlinger begået af militæret mens han er fængslet for at nægte militærtjeneste af samvittighedsgrunde.
28. marts 1976
Jeong, Sang-bok dør efter at være blevet udsat for ekstrem vold og hård behandling fra militærets side fordi han af samvittighedsgrunde nægter militærtjeneste.
19. marts 1976
Lee, Choon-gil dør som følge af en sprængt milt forårsaget af militærpolitiets ekstreme vold mens han er fængslet for at nægte militærtjeneste af samvittighedsgrunde.
Kim, Jong-sik dør efter at være blevet udsat for militærofficerers vold og tortur fordi han af samvittighedsgrunde nægter militærtjeneste.
Præsident Park Jeong-hee indfører tvungen militær værnepligt for alle. Mandlige Jehovas Vidner bliver med magt taget med til militærets rekrutteringscenter.
Særloven om straf for overtrædelse af loven om værnepligt indskærpes, og den maksimale fængselsstraf for dem der nægter militærtjeneste af samvittighedsgrunde, hæves fra tre år til ti år. Nogle bliver udskrevet til militærtjeneste gentagne gange.
Sydkorea begynder at fængsle dem der af samvittighedsgrunde nægter at udføre militærtjeneste.
^ par. 4 Sydkorea er underlagt den internationale konvention om borgerlige og politiske rettigheder (ICCPR) og er en del af den første valgfrie protokol i ICCPR der tillader personer i Sydkorea at indgive skrevne anmeldelser til CCPR for brud på ICCPR.